open-index/open-wikipedia-markdown huggingface dataset:
Μπιέλοβαρ

Το **Μπιέλοβαρ** (κροατικά: *Bjelovar*, ουγγρικά: *Belovár*, γερμανικά: *Bellowar*, Καϊκαβιανά: *Belovar*) είναι πόλη στην κεντρική Κροατία, διοικητικό κέντρο της κομητείας Μπιέλοβαρ-Μπιλόγκονα. Ο δήμος του Μπιέλοβαρ σύμφωνα με την απογραφή του 2011 έχει 40.276 κατοίκους, από τους οποίους το 91,25% είναι Κροάτες, ενώ η πόλη του Μπιέλοβαρ έχει 27.024 κατοίκους. Η πόλη του Μπιέλοβαρ είναι κτισμένη σε ένα οροπέδιο στη βορειοδυτική Κροατία, ανάμεσα στο Ζάγκρεμπ και τη δυτική Σλαβονία, σε υψόμετρο 130 μέτρων.

## Ιστορία
Η παλαιότερη νεολιθική θέση στην περιοχή είναι στο Ζντράλοβι, όπου κατά τη διάρκεια της κατασκευής ενός υπογείου ανακαλύφθηκε ένα υπόγειο καταφύγιο το οποίο αναγνωρίστηκε ότι ανήκε στον πολιτισμό Στάρτσεβο (5000-4300 π.Χ.). Τα ευρήματα από το Ζντράλοβι ανήκουν στον τοπικό υπότυπο ενός ποικιλόμορφου νεολιθικού πολιτισμού και προς τα τελευταία στάδια του πολιτισμού Στάρτσεβο. Επίσης υπάρχουν ευρήματα από τους πολιτισμούς του Κορένοβο, Σόποτ, Λασίνγια και Βούτσεντολ.

Το όνομα Μπιέλοβαρ αναφέρεται για πρώτη φορά το 1320, αλλά το πρωτότυπο κείμενο έχει χαθεί και δεν είναι γνωστό που βρίσκεται εκείνο το Μπιέλοβαρ. Το Μπιελοβάρ αναφέρεται για πρώτη φορά το 1412 σε δύο έγγραφα, ενώ αναφέρεται και στα αρχεία του συμβουλίου του Ζάγκρεμπ το 1413. Η παλαιότερη αναφορά του τοπωνυμίου Μπιελοβάρ το οποίο ταυτίζεται με τη σημερινή πόλη χρονολογείται το 1482, σε ευχαριστήρια επιστολή σχετικά με την κληρονομιά μιας έκτασης κοντά στο Μπιελοβάρ. Ο παλαιότερος που χάρτης που αναφέρει το Μπιελοβάρ χρονολογείται από το 1639. Μέχρι το 1660, το Μπιέλοβαρ είχε ήδη αναπτυχθεί περισσότερο από ένα συνηθισμένο χωριό. Η περιοχή απέκτησε σημασία με την κατασκευή ενός νέου οχυρού το 1756, υπό τις διαταγές της Μαρίας Θηρεσίας, οπότε και το Μπιέλοβαρ χαρακτηρίστηκε επισήμως πόλη. Στόχος των οχυρώσεων ήταν η άμυνα ενάντια στις επιδρομές των Οθωμανών στην κεντρική Κροατία. Μετά το τέλος αυτών των πολέμων, η πόλη ανακηρύχθηκε ελεύθερη βασιλική πόλη το 1874. 

Στο τέλος του 19ου και στις αρχές του 20ού αιώνα, το Μπιέλοβαρ ήταν έδρα της κομητείας Μπιέλοβαρ-Κριτσέβτσι του βασιλείου της Κροατίας-Σλαβονίας, τμήματος της Αυστροουγγαρίας. Από το 1929 μέχρι το 1939 υπαγόταν στην Μπανοβίνα του Σάβα και από το 1939 μέχρι το 1941 στη Μπανοβίνα της Κροατίας, τμήμα του βασιλείου της Γιουγκοσλαβίας.

## Αδελφοποιημένες πόλεις
Το Μπιέλοβαρ έχει αδελφοποιηθεί με τις εξής πόλεις:
* – Ιμότσκι, Κροατία
* – Νοβάλια, Κροατία
* – Πάκρατς, Κροατία
* – Ρουμπιέρα, Ιταλία
* – Βίσοκο, Βοσνία και Ερζεγοβίνη

## Παραπομπές


## Εξωτερικοί σύνδεσμοι

* Ιστότοπος της πόλης
* Εικονική περιήγηση στο Μπιέλοβαρ

κατηγορία:Πόλεις της Κροατίας
Γαλλική Ομοσπονδία Καλαθοσφαίρισης

Η **Γαλλική Ομοσπονδία Καλαθοσφαίρισης** (γαλλικά: *Fédération Française de Basket-Ball*, FFBB) είναι το όργανο διοίκησης της καλαθοσφαίρισης στη Γαλλία. Εδρεύει στο Παρίσι και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γαλλίας.

## Λογότυπο
Το λογότυπο της ομοσπονδίας έχει εξελιχθεί με το πέρασμα του χρόνου.


 LOGO-FFBB.gif|Έως το 2010
 FFBB 2010 (logo).png|2010–σήμερα


## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Γαλλία
Η Βασίλισσα του Χιονιού

**Η Βασίλισσα του χιονιού** (Δανικά:*Snedronningen*) είναι πρωτότυπο παραμύθι γραμμένο από τον Χανς Κρίστιαν Άντερσεν (1805-1875). Η ιστορία δημοσιεύθηκε για πρώτη φορά στις 21 Δεκεμβρίου του 1844 στα *Νέα Παραμύθια. Πρώτος Τόμος. Δεύτερη Συλλογή. 1845.* (Δανικά:Nye Eventyr. Første Bind. Anden Samling*. 1845.*) Η ιστορία επικεντρώνεται στη πάλη ανάμεσα στο καλό και το κακό , όπως τη βιώνουν οι Γκέρντα και ο φίλος της, Κάι.

Πρόκειται για ένα από τα μεγαλύτερα σε έκταση παραμύθια του Άντερσεν και ένα από τα σημαντικότερα. Συμπεριλαμβάνεται τακτικά σε επιλεγμένες ιστορίες και συλλογές του έργου του και συχνά απαντά σε εικονογραφημένες εκδόσεις για παιδιά.

## Αφήγηση
"Η Βασίλισσα του Χιονιού" είναι ένα παραμύθι που λέγεται σε «επτά ιστορίες» (δανικά:*Historier*):
1. Περί του καθρέφτη και των κομματιών του

2. Ένα μικρό αγόρι και ένα μικρό κορίτσι

3. Ο κήπος των λουλουδιών της γυναίκας που ήξερε την μαγεία 

4. Ο πρίγκιπας και η πριγκίπισσα

5. Η μικρή κλέφτρα 

6. Η γυναίκα Λαπ και η γυναίκα Φιν

7. Τι απόγινε το παλάτι της Βασίλισσας του Χιονιού και τι έγινε μετά

## Παραπομπές


Κατηγορία:Παραμύθια του Χανς Κρίστιαν Άντερσεν
Βασίλισσα του Χιονιού, Η
Πομπέι (οικογένεια)

thumb|Σχέδιο αναπαράστασης του Παλάτσο Πομπέι.
Η **οικογένεια Πομπέι** της Βερόνα άρχισε να αναδεικνύεται κατά τον Ύστερο Μεσαίωνα. Γενάρχης της οικογένειας ήταν ο Πομπέο Πομπέι, ο οποίος έζησε στην Βερόνα κατά την περίοδο διακυβέρνησης του Αντόνιο ντέλλα Σκάλα. Το 1410, η οικογένεια Πομπέι πέτυχε να καταστεί μέρος των ευγενών που αποτελούσαν το Συμβούλιο της Βερόνα. Ο ανιψιός του Πομπέο, Τζοβάννι, έλαβε από την Δημοκρατία της Βενετίας το 1474 το προνόμιο της απαλλαγής από την καταβολή φόρων, ενώ του αναγνωρίστηκαν οι κτήσεις του στο Ιλλάζι. Η οικογένεια Πομπέι είχε, ήδη, καταφέρει να διακριθεί στην διοίκηση της πόλης της Βερόνα, σε βαθμό τέτοιο ώστε, το 1438, ένα μέλος της ορίστηκε διοικητής της φρουράς της πόλης. Πολεμώντας για λογαριασμό των Ενετών, το 1509, ο Τζιρόλαμο Πομπέι πέτυχε να συλλάβει αιχμάλωτο τον Μαρκήσιο της Μάντοβα, Φραντσέσκο Β΄ Γκοντζάγκα, ο οποίος είχε προδώσει την Γαληνοτάτη Δημοκρατία, τασσόμενος με το μέρος της Ένωσης του Καμπραί, υπό την ηγεσία του Πάπα Ιούλιου Β΄. Γι'αυτήν του την πράξη, ο Τζιρόλαμο έλαβε τον τίτλο του Κόμη του Ιλλάζι, το οποίο αποτελούσε για διάστημα αρκετών ετών φέουδο των Πομπέι. Μεταξύ των διάφορων διακρίσεων με τις οποίες τιμήθηκαν οι Πομπέι ήταν αυτή των επίσημων πολιτών του Μιλάνο, τίτλος ο οποίος τους παραχωρήθηκε από τον Αυτοκράτορα Κάρολο Ε΄ των Αψβούργων.

Με την πτώση του Ναπολέοντα, ο Αυτοκράτορας της Αυστρίας, Φραγκίσκος Α΄, παραχώρησε στους Πομπέι των τίτλο των Κόμητων της Αυτοκρατορίας. Η οικογένεια Πομπέι αφανίστηκε το 1851, διατηρώντας, ωστόσο, τους κλάδους της των Κομήτων Σαγκραμόζο Πέρεζ-Πομπέι και των Μαρκησίων Καρλόττι.

## Σημαντικά πρόσωπα
### Αλεσσάντρο και Τζιρόλαμο
Μεταξύ των σημαντικότερων εκπροσώπων της οικογένειας ήταν ο Αλεσσάντρο (1705-1772). Ήταν υιός του Κόμη Αλεσσάντρο και της Κόμισσας της Βιτσέντσα, Τσετσίλια Πόρτο. Έπειτα από σπουδές στο Κολλέγιο των Ευγενών της Πάρμα, επέστρεψε στην Βερόνα, όπου και ξεκίνησε την ενασχόληση με την ζωγραφική υπό την καθοδήγηση του Αντόνιο Μπαλέστρα, έναν από τους σημαντικότερους εκπροσώπους της ενετικής ζωγραφικής του 17ου αιώνα. Έχοντας την στήριξη του Μαρκήσιου Σκιπιόνε Μαφφέι, ο Αλεσσάντρο Πομπέι ξεκίνησε μελέτη των έργων του Μικέλε Σαμμικέλι, η οποία δημοσιεύτηκε εντός του συγγραφικού έργου με τίτλο *Li cinque ordini dell'architettura civile di Michel Sanmicheli*, το οποίο εκδόθηκε το 1735. Αρχιτέκτονας ευγνωσμένης αξίας, ο οποίος συμμετείχε σε σειρά αρχιτεκτονικών σχεδιασμών, συμπεριλαμβανομένων εκείνων της ανακατασκευής της Βίλλα Τζουλιάρι στο Σέττιμο ντι Γκαλλέζε, του Παλάτσο Σπολβερίνι στην Βερόνα και του τελωνείου του Σαν Φέρμο. Το 1749, επίσης, ανέλαβε το σχέδιο της ανέγερσης του νέου Τεάτρο Φιλαρμόνικο, καθώς το τελευταίο είχε καταστραφεί από πυρκαγιά.

Άλλος σημαντικός εκπρόσωπος της οικογένειας ήταν ο συγγραφέας Τζιρόλαμο Πομπέι.

## Εξωτερικός Σύνδεσμος
* 

Κατηγορία:Ιταλοί ευγενείς
*
Κατηγορία:Βερόνα
Οκταδεκάεδρο

Στη στερεομετρία, **οκταδεκάεδρο** λέγεται ένα πολύεδρο που έχει δεκαοκτώ έδρες. Υπάρχουν πολυάριθμα τοπολογικώς σαφή οκταδεκάεδρα και ούτε ένα από αυτά είναι κανονικό πολύεδρο, έτσι η ονομασία κανονικό οκταδεκάεδρο είναι διφορούμενη.

Στη χημεία, το «οκταδεκάεδρο» αναφέρεται συνήθως σε μια συγκεκριμένη δομή με συμμετρία C2v, το «εικοσάεδρο με συστολή ακμής» που σχηματίζεται από ένα κανονικό εικοσάεδρο με μία ακμή του σε συστολή, είναι το σχήμα του κλοσοβορανικού ιόντος &#91;B11Η11]2−.

## Κυρτά οκταδεκάεδρα
[160px|μικρογραφία|δεξιά|Ένα παράδειγμα κυρτού οκταδεκαέδρου είναι το [οκταγωνικό αντιπρίσμα.]]
Υπάρχουν 107.854.282.197.058 τοπολογικώς διακριτά κυρτά οκταδεκάεδρα που έχουν τουλάχιστον 11 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

## Οσόεδρο
Υπάρχει ένα ακόμα τοπολογικά πολυεδρικό σχήμα με δεκαοκτώ έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται οκταδεκαγωνικό οσόεδρο και έχει συμβολισμό Schläfli {2,18}. Το οκταδεκαγωνικό οσόεδρο διαθέτει 2 κορυφές (αντίποδα σημεία), 18 ακμές και 18 έδρες (δίγωνα).

## Παραδείγματα
Τα πιο γνωστά οκταδεκάεδρα είναι η δεκαεπταγωνική πυραμίδα, το δεκαεξαγωνικό πρίσμα και το οκταγωνικό αντιπρίσμα. Το δεκαεξαγωνικό πρίσμα και το οκταγωνικό αντιπρίσμα είναι ομοιόμορφα πολύεδρα, με βάσεις κανονικές και πλευρές τετράγωνα ή ισόπλευρα τρίγωνα.

Τέσσερα ακόμα οκταδεκάεδρα βρίσκονται μεταξύ των στερεών του Τζόνσον:

Τα τέσσερα στερεά του Τζόνσον έχουν οκταδεκάεδρα δυϊκά:

Επιπλέον, κάποια ομοιόμορφα αστεροειδή πολύεδρα είναι οκταδεκάεδρα:

## Παραπομπές


### Πηγές
* 

Κατηγορία:Πολύεδρα
Εννεαδεκάεδρο

[200px|μικρογραφία|δεξιά|Παράδειγμα εννεαδεκαέδρου είναι η [Δεκαοκτάγωνο|οκταδεκαγωνική πυραμίδα με 18 πλευρές και μία βάση.]]
Στη στερεομετρία, **εννεαδεκάεδρο** λέγεται ένα πολύεδρο που έχει δεκαεννέα έδρες. Υπάρχουν πολυάριθμα τοπολογικώς σαφή εννεαδεκάεδρα και ούτε ένα από αυτά είναι κανονικό πολύεδρο, έτσι η ονομασία κανονικό εννεαδεκάεδρο είναι διφορούμενη. Ένα παράδειγμα εννεαδεκαέδρου είναι η οκταδεκαγωνική πυραμίδα και το επταδεκαγωνικό πρίσμα, το οποίο είναι το μοναδικό κυρτό εννεαδεκάεδρο που έχει όλες τις έδρες του κανονικά πολύγωνα.

## Κυρτά εννεαδεκάεδρα
Υπάρχουν πολυάριθμα τοπολογικώς διακριτά κυρτά εννεαδεκάεδρα που έχουν τουλάχιστον 12 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

## Οσόεδρο
Υπάρχει ένα ακόμα τοπολογικά πολυεδρικό σχήμα με δεκαεννέα έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται εννεαδεκαγωνικό οσόεδρο και έχει συμβολισμό Schläfli {2,19}. Το δεκαγωνικό οσόεδρο διαθέτει 2 κορυφές (αντίποδα σημεία), 19 ακμές και 19 έδρες (δίγωνα).

## Παραπομπές


### Πηγές
*  (με ελληνικά αριθμητικά προθέματα)

Κατηγορία:Πολύεδρα
Άλμπα Βερολίνου

Η **Άλμπα Βερολίνου** (γερμ. *Alba Berlin*) είναι γερμανική επαγγελματική ομάδα καλαθοσφαίρισης. Ιδρύθηκε το 1991 και αποτελεί τον πιο δημοφιλή σύλλογο καλαθοσφαίρισης στη Γερμανία. Εδρεύει στο Βερολίνο και διεξάγει τους εντός έδρας αγώνες της στην Uber Arena, χωρητικότητας 14.500 θεατών.

Με έντεκα Πρωταθλήματα, έντεκα Κύπελλα και τρία Σούπερ Καπ Γερμανίας, καθώς και το Κύπελλο Κόρατς το 1995, η Άλμπα Βερολίνου θεωρείται η πιο επιτυχημένη γερμανική ομάδα καλαθοσφαίρισης, τόσο στο εσωτερικό όσο και διεθνώς. Με μέσο όρο προσέλευσης περισσότερους από 10.000 οπαδούς ανά παιχνίδι σε κάθε αγωνιστική περίοδο, είναι επίσης ένας από τους πιο δημοφιλής συλλόγους καλαθοσφαίρισης στην Ευρώπη. Το 2013, η Άλμπα παρουσιάστηκε στη σειρά ντοκιμαντέρ του ESPN, *Basketball Capitals*. Το 2014 ο σύλλογος απετέλεσε την πρώτη γερμανική ομάδα καλαθοσφαίρισης που κατάφερε να νικήσει μία από τις πρωταθλήτριες του NBA, τους Σαν Αντόνιο Σπερς. Τη σεζόν 2019-20 αγωνίστηκε στην Ευρωλίγκα, ενώ στη Γερμανία αναδείχθηκε πρωταθλήτρια και κυπελλούχος κάνοντας το νταμπλ. Το 2021, κατέκτησε το δέκατο Πρωτάθλημα Γερμανίας στην ιστορία της. Το 2022, κατέκτησε το νταμπλ στη Γερμανία, κερδίζοντας το Πρωτάθλημα κόντρα στην Μπάγερν Μονάχου και το Κύπελλο κόντρα στην Κράιλσχαϊμ.

## Παίκτες
### Αποσυρθέντες αριθμοί

### Τρέχουσα σύνθεση

### Διάγραμμα ομάδας

### Προπονητικό επιτελείο

## Επιτυχίες
### Εγχώριες διοργανώσεις
**[[Πρωτάθλημα Καλαθοσφαίρισης Γερμανίας|Πρωταθλήματα Γερμανίας]]**
* **Πρωταθλήτρια (11)**:1996-97, 1997–98, 1998–99, 1999-00, 2000–01, 2001–02, 2002–03, 2007–08, 2019–20, 2020–21, 2021–22
**Κύπελλο Γερμανίας**
* **Κυπελλούχος (11)**: 1996-97, 1998–99, 2001–02, 2002–03, 2005–06, 2008–09, 2012–13, 2013–4, 2015–16, 2019–20, 2021–22
**Σούπερ Καπ Γερμανίας**
* **Νικήτρια (3)**: 2008, 2013, 2014

### Ευρωπαϊκές διοργανώσεις
**[[Κύπελλο Κόρατς]]**
* **Νικήτρια (1)**: 1994-95
**[[Eurocup Basketball|Γιούροκαπ]]**
* *Φιναλίστ (1)*: 2009-10

### Διεθνή τουρνουά
**Τουρνουά Βελιγραδίου**
* **Νικήτρια **: 1995 

### Αγώνες με ομάδες του NBA

## Λογότυπο
Το λογότυπο της ομάδας έχει εξελιχθεί με το πέρασμα του χρόνου.

## Παραπομπές


## Εξωτερικοί σύνδεσμοι

* 

Κατηγορία:Γερμανικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1991
Κατηγορία:Αθλητισμός στο Βερολίνο

Κατηγορία:Σύλλογοι της Ευρωλίγκα ανδρών
Εννεάεδρο

μικρογραφία|δεξιά|Ένα παράδειγμα εννεαέδρου είναι η κόλουρη τριγωνική διπυραμίδα.
Στη στερεομετρία, **εννεάεδρο** λέγεται ένα πολύεδρο που έχει εννέα έδρες. Υπάρχουν πολυάριθμα τοπολογικώς σαφή εννεάεδρα και ούτε ένα από αυτά είναι κανονικό πολύεδρο, έτσι η ονομασία κανονικό δεκάεδρο είναι διφορούμενη.

## Κυρτά εννεάεδρα
Υπάρχουν 2606 τοπολογικώς διακριτά κυρτά εννεάεδρα που έχουν τουλάχιστον 14 κορυφές, εξαιρουμένων των καθρεφτισμών τους, τα οποία μπορούν να διαιρεθούν σε υποομάδες των 8, 74, 296, 633, 768, 558, 219 και 50, με 7 έως 14 κορυφές αντίστοιχα. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους. Ένας πίνακας με το πλήθος και τη λεπτομερή περιγραφή των εννεαέδρων με εννέα κορυφές, εκδόθηκε για πρώτη φορά το 1870 από τον Τόμας Κίρκμαν.

## Οσόεδρο
120px|μικρογραφία|δεξιά|Οσόεδρο {2,9}
Υπάρχει ένα ακόμα τοπολογικά πολυεδρικό σχήμα με εννέα έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται εννεαγωνικό οσόεδρο και έχει συμβολισμό Schläfli {2,9}. Το εννεαγωνικό οσόεδρο διαθέτει 2 κορυφές (αντίποδα σημεία), 9 ακμές και 9 έδρες (δίγωνα).

## Παραδείγματα
Τα πιο γνωστά εννεάεδρα είναι η οκταγωνική πυραμίδα και το επταγωνικό πρίσμα. Το επταγωνικό πρίσμα είναι ομοιόμορφο πολύεδρο με έδρες δύο κανονικά επτάγωνα και επτά τετράγωνα. Η οκταγωνική πυραμίδα έχει έδρες οκτώ ισοσκελή τρίγωνα γύρω από ένα κανονικό οκτάγωνο ως βάση. Ένα άλλο εννεάεδρο είναι το μειωμένο τραπεζόεδρο με έδρες 3 χαρταετούς, 4 τρίγωνα και ένα τετράγωνο ως βάση. Δύο ακόμα εννεάεδρα είναι στερεά του Τζόνσον, η επιμήκης τετραγωνική πυραμίδα και η επιμήκης τριγωνική διπυραμίδα. Ένα ακόμα εννεάεδρο είναι το τρισδιάστατο *associahedron*, το οποίο είναι κοντινό με τα στερεά του Τζόνσον και έχει έξι έδρες πεντάγωνα και τρεις τετράπλευρα. Πέντε από τα στερεά του Τζόνσον έχουν εννεάεδρα δυϊκά, ο τριγωνικός τρούλος, η γυροεπιμήκης τριγωνική πυραμίδα, η αυτοδυϊκή επιμήκης τετραγωνική πυραμίδα, το τρις επαυξημένο τριγωνικό πρίσμα και το τρις μειωμένο εικοσάεδρο.

250px|μικρογραφία|δεξιά|Τα δύο μικρότερα δυνατά ισοφασματικά πολυεδρικά γραφήματα είναι εννεάεδρα.
Στη θεωρία φασματικών γράφων τα δύο μικρότερα δυνατά ισοφασματικά πολυεδρικά γραφήματα είναι εννεάεδρα με οκτώ κορυφές το καθένα.

Ο γράφος του Herschel αντιπροσωπεύει επίσης τις κορυφές και τις ακμές ενός εννεαέδρου, με όλες τις έδρες του τετράπλευρα. Είναι το πιο απλό πολύεδρο χωρίς Χαμιλτονιανό κύκλο και το μοναδικό εννεάεδρο του οποίου όλες οι έδρες έχουν τον ίδιο αριθμό ακμών. Επίσης, είναι ένα από τα μόλις τρία διμερή εννεάεδρα.

## Παραπομπές


Κατηγορία:Πολύεδρα
Όθων της Σαβοΐας

Ο **Όθων** (ιταλ.:*Oddone di Savoia*, 1023 - 1057) ήταν κόμης της Σαβοΐας από το 1051 έως τον θάνατό του. Ήταν δευτερότοκος υιός του Ουμβέρτου Α' κόμη της Σαβοΐας και της Ανκίλλας του Λένζμπουργκ.

## Βιογραφία
Ο πατέρας του είχε υπηρετήσει τους βασιλείς της Γερμανίας Ερρίκο Β' Σαξόνων και Κορράδο Β' Σαλίων, που τον αντάμειψαν με τις κομητείες Μωριέν και Αόστης και εδάφη στο Βαλαί, που ονομάστηκαν Σαβαυδία (Σαβοΐα). Τον διαδέχθηκε ο πρώτος υιός του Αμεδαίος Α' και όταν το 1051 απεβίωσε, τον διαδέχθηκε ο δεύτερος υιός του Όθων. 

Νυμφεύτηκε την Αδελαΐδα, κληρονόμο της μαρκιωνίας του Σούζα (Τορίνου). Το εκτεταμένο αυτό έδαφος προστέθηκε στη Σαβοΐα η οποία περιελάμβανε και το Πεδεμόντιο, εκτός ορισμένων περιοχών. Οι απόγονοί του προσπάθησαν να επεκτείνουν τις κτήσεις τους προς την Ιταλία παρά προς τα Βόρεια. Έκοψε νομίσματα στην Αϊγκουεμπέλλε, αλλά ο Λεζέρ αρχιεπίσκοπος της Βιέννης του Ιζέρ που είχε το αποκλειστικό προνόμιο, παραπονέθηκε στον πάπα Λέοντα Θ' και έτσι ο Όθων έπαυσε περαιτέρω κοπές.

## Οικογένεια
Νυμφεύτηκε το 1046 την Αδελαΐδα των Αρντουινιδών μαρκησία της Σούζα (Τορίνου), κόρη του Ούλρικ-Μάνφρεντ Β' κόμη του Τορίνο και μαρκήσιου της Σούζα (Τορίνου). Είχε τέκνα:
* Πέτρος Α' π. 1048-1078, κόμης της Σαβοΐας.
* Αμεδαίος Β' π.1050-1080, κόμης της Σαβοΐας.
* Μπέρτα 1051-1087, παντρεύτηκε τον Ερρίκο Δ΄ των Σαλίων βασιλιά της Γερμανίας
* Αδελαΐδα 1052-1080, παντρεύτηκε τον Ροδόλφο των Ράινφελντεν δούκα της Σουαβίας. Η κόρη τους:
** Αδελαΐδα του Ράινφελντεν π.1065-1090, παντρεύτηκε τον Λαδίσλαο Α΄ των Άρπαντ της Ουγγαρίας και κόρη τους ήταν η: 
*** (Πιρόσκα) Ειρήνη των Άρπαντ 1088-1134, παντρεύτηκε τον Ιωάννη Β΄ Κομνηνό Αυτοκράτορα των Ρωμαίων.

## Πρόγονοι



## Παραπομπές


## Πηγές
* C.W. Previté-Orton, The Early History of the House of Savoy (1000-1233) (Cambridge, 1912), accessible online at: archive.org
* S. Hellmann, Die Grafen von Savoyen und das Reich: bis zum Ende der staufischen Periode (Innsbruck, 1900), accessible online (but without page numbers) at: Genealogie Mittelalter
* B. Demotz, Le Comté de Savoie du XIe au XVe siècle: Pouvoir, Château et État au Moyen Âge (Geneva, 2000).
* G. Sergi, 'Oddone di Moriana-Savoia,' in “Dizionario Biografico degli Italiani” – Volume 79 (2013)

Κατηγορία:Οίκος της Σαβοΐας
Ηραία

Τα **Ηραία** ήταν αθλητικοί αγώνες που τελούνταν στην Αρχαία Ελλάδα προς τιμή της θεάς Ήρας. Τέτοιοι αγώνες ήσαν τα:

*Ηραία της Πρόσυμνας, ανδρικοί αγώνες στην αρχαία Πρόσυμνα στην ευρύτερη περιοχή των Μυκηνών.
*Ηραία της Ολυμπίας, γυναικείοι αγώνες στην αρχαία Ολυμπία, κάθε τέσσερα χρόνια.

αλλά και 
*η Ηραία Αρκαδίας, πόλις - κράτος της αρχαίας Αρκαδίας.

Τη σημερινή εποχή, η λέξη **Ηραία** μπορεί να αναφέρεται:
*στον Δήμο Ηραίας που συστάθηκε με το πρόγραμμα Καποδίστριας το 1999 και καταργήθηκε το 2010  ή
*στην Δημοτική ενότητα Ηραίας του Δήμου Γορτυνίας. 

Κατηγορία:Ήρα
Αμεδαίος Β΄ της Σαβοΐας

Ο **Αμεδαίος Β΄** (*Amedeo II di Savoia*, 1046 - 26 Ιανουαρίου 1080) ήταν κόμης της Σαβοΐας (1078-1080). Ήταν δευτερότοκος υιός του Όθωνα κόμη της Σαβοΐας και της Αδελαΐδας των Αρντουινιδών κληρονόμου του πατέρα της Ούλρικ-Μάνφρεντ Β΄ κόμη του Τορίνο και μαρκησίου της Σούζα.

## Βιογραφία
Το 1070-73 ορκίσθηκε, με άλλους ευγενείς της Βουργουνδίας, στον Αγ. Πέτρο της Ρώμης να υπερασπίζεται την Εκκλησία. Την άλλη χρονιά ο επόμενος πάπας Γρηγόριος Ζ' τους προέτρεψε να αμυνθούν μαζί με τον Μιχαήλ Ζ' Δούκα Αυτοκράτορα των Ρωμαίων εναντίον των Σελτζούκων· ήταν η πρώτη πρόσκληση για Σταυροφορία.

Το 1077 ο αδελφός του Πέτρος Α' κόμης της Σαβοΐας φιλοξένησε την αδελφή τους Βέρθα με το σύζυγό της Ερρίκο Δ' Σαλίων βασιλιά της Γερμανίας, που ήταν σε διαμάχη με τον πάπα (Έριδα της Περιβολής). Ο Αμεδαίος και η μητέρα του ακολούθησαν το ζεύγος στην Κανόσσα, όπου ο Ερρίκος Δ' συμφιλιώθηκε με το Γρηγόριο Ζ', και παρέστησαν ως εγγυητές της καλής πίστης του βασιλιά της Γερμανίας. Το 1078 ο Αμεδαίος και ο μεγαλύτερος αδελφός του Πέτρος Α' ήταν μάρτυρες μιας δωρεάς της μητέρας τους προς τη μονή της Νοβαλέζα.

Το 1078 απεβίωσε ο μεγαλύτερος αδελφός του Πέτρος Α' και τον διαδέχθηκε. Στις κτήσεις της Σούζα και Τορίνο, η μητέρα του κρατούσε ακόμη την αρχή. Ο Αμεδαίος Β' δεν αναμείχθηκε στις έριδες του Ερρίκου Δ' με τον πάπα, που συνεχίσθηκαν ως το 1122. Απεβίωσε το 1080. Το 1082 αναφέρεται ως κόμης της Σαβοΐας κάποιος Όθων Β'· ίσως ο Αμεδαίος Β' να είχε υιό με το όνομα αυτό, μεγαλύτερο του Ουμβέρτου Β', αλλά αυτό δεν επαληθεύεται από άλλες πηγές.

## Οικογένεια
Νυμφεύτηκε την Ιωάννα. Το *Χρονικό της Ωτκόμπ (Altacumbae)* και τα *Χρονικά της Σαβοΐας* αναφέρουν ότι ήταν κόρη του Ζιράρντ κόμη της Βουργουνδίας, οι μελετητές όμως πιστεύουν ότι αναφέρονται στη σύζυγο του Αμεδαίου Α΄ και θεωρούν την Ιωάννα κόρη του Ζερόλντ κόμη της Γενεύης, εξηγώντας έτσι την απόκτηση μεγάλων εκτάσεων της περιοχής της Γενεύης από τη Σαβοΐα. Είχε τέκνα:
* Ουμβέρτος Β' 1065-1103, διαδέχθηκε τον πατέρα του.
* Αδελαΐς.
* Ωξιλία (Ουζιλία).

## Πρόγονοι



## Πηγές
*C. W. Previté-Orton, The Early History of the House of Savoy (1000–1233) (Cambridge: Cambridge University Press, 1912), 242–43, for an overview of Amadeus II's reign.
*F. Cognasso, "Amedeo II, conte di Savoia", Dizionario Biografico degli Italiani.

Κατηγορία:Οίκος της Σαβοΐας
Ουμβέρτος Β΄ της Σαβοΐας

Ο **Ουμβέρτος Β΄ της Σαβοΐας** ή **Ουμβέρτος ο Παχύς** (*Humbert II de Savoie*, 1065 - 14 Οκτωβρίου 1103)  κόμης της Σαβοΐας (1080 - 1103), ήταν γιος του Αμεδαίου Β' της Σαβοΐας και της Ιωάννας, κόρης του Γκερόλντ κόμη της Γενεύης.

## Βιογραφία

Ο πατέρας του απεβίωσε (1080) αλλά το 1082 αναφέρεται κόμης της Σαβοΐας κάποιος Όθων Β', ίσως ο πατέρας του Αμεδαίος Β' να είχε μεγαλύτερο γιο με το όνομα αυτό αλλά δεν επαληθεύεται από άλλες πηγές. Έτσι θεωρούμε ότι τον διαδέχθηκε ο Ουμβέρτος Β'.

Η σύζυγός του Γκιζέλα από τον Οίκο της Ιβρέας ήταν αδελφή του πάπα Κάλλιστου Β'.

## Οικογένεια

Με την σύζυγο του Γκιζέλα των Ιβρέα, κόρη του Γουλιέλμου Α΄ κόμη της Βουργουνδίας, απέκτησε:
* Αμεδαίος Γ΄ 1095-1148, κόμης της Σαβοΐας.
* Γουλιέλμος, επίσκοπος της Λιέγης 
* Αδελαΐδα 1092-1154, παντρεύτηκε πρώτα τον Λουδοβίκο ΣΤ΄ της Γαλλίας και μετά τον Ματθαίο Α΄ κύριο του Μονμορανσύ.
* Αγνή απεβ. 1217, παντρεύτηκε τον Αρσαμπώ Ζ΄ κύριο του Μπουρμπόν.
** Αρσιμπάλντ του Μπουρμπόν, νυμφεύτηκε την Αλίκη της Βουργουνδίας, κόρη του Εύδη Β΄ δούκα της Βουργουνδίας.
*** Ματθίλδη Α΄ της Βουρβόνης, παντρεύτηκε τον Γκυ Β΄ του Νταμπιέρ.
* Ουμβέρτος.
* Ρέγκιναλτ/Ρεζινάλ.
* Γκυ, ηγούμενος του Ναμύρ.

## Πρόγονοι



## Παραπομπές
 		


## Πηγές
* C.W. Previte-Orton, The Early History of the House of Savoy, (Cambridge University Press, 1912), 276-277.

Κατηγορία:Οίκος της Σαβοΐας
Φωτιά της Ανατολίας

Η **Φωτιά της Ανατολίας** (στα τουρκικά **Anadolu Ateşi**) είναι τουρκικό χορευτικό συγκρότημα που στις παραστάσεις του συνδυάζει παραδοσιακούς χορούς με το κλασικό και το σύγχρονο μπαλέτο. Η ιδέα για τη δημιουργία του ανήκει στον Μουσταφά Ερντογάν (Mustafa Erdoğan), που είναι ο γενικός διευθυντής της, και ο οποίος πραγματοποίησε μελέτες για τους παραδοσιακούς χορούς στο Πανεπιστήμιο Bilkent.

Ο Μουσταφά Ερντογάν δημιούργησε το 1999 τη χορευτική ομάδα *Sultans of the Dance*. Από τα 750 άτομα που υπέβαλαν αίτηση για να συμμετάσχουν στην ομάδα ο Ερντογάν διάλεξε 90, τα οποία διδάχτηκαν μπαλέτο, παραδοσιακούς χορούς και σύγχρονο χορό. Η ομάδα αυτή έδωσε την πρώτη της παράσταση το 2001.Την επόμενη χρονιά, ως *Φωτιά της Ανατολίας* πλέον, ξεκίνησε την πρώτη της παγκόσμια περιοδεία. Σήμερα έχει 120 χορευτές.

Έχει δώσει παραστάσεις σε πολλές χώρες μεταξύ των οποίων στις Η.Π.Α, στη Ρωσία, στη Γερμανία, στη Γαλλία, στο Κατάρ, στην Κίνα, στην Ιαπωνία και στην Ελλάδα. Στις 9 Φεβρουαρίου το 2003 εμφανίστηκε στο CCTV New Year's Gala.

Οι κύριοι χορογράφοι της είναι: ο Μουσταφά Ερντογάν, που είναι υπεύθυνος για τον χορό halay και τους χορούς της Νοτιοανατολικής Ανατολίας (Southern region of Turkey), ο Αλπέρ Ακσόι (Alper Aksoy), για τους χορούς από το διαμέρισμα του Αιγαίου και ο Οκτάι Κερεστετζί (Oktay Keresteci), που είναι ένας από τους πιο γνωστούς Τούρκους χορευτές και δασκάλους μπαλέτου και ο οποίος στη Φωτιά της Ανατολίας διδάσκει σύγχρονο χορό και μπαλέτο.

Η Φωτιά της Ανατολίας έχει κερδίσει δύο βραβεία Γκίνες: ένα για την ταχύτερη εκτέλεση χορού, με 241 βήματα το λεπτό, και το άλλο για το μεγαλύτερο κοινό (400.000 άτομα), στο Ereğli, στην Μαύρη Θάλασσα.

## Παραπομπές


## Εξωτερικοί σύνδεσμοι
* http://www.fireofanatolia.com/

Κατηγορία:Πολιτισμός της Τουρκίας
Αμεδαίος Γ΄ της Σαβοΐας

Ο **Αμεδαίος Γ΄** (*Amedeo III di Savoia*, 1087 - 30 Αυγούστου 1148) ήταν κόμης της Σαβοΐας και του Μωριέν από το 1103 έως τον θάνατό του. Ήταν γιος του Ουμβέρτου Β' κόμη της Σαβοΐας και της Γκιζέλας της Βουργουνδίας

## Βιογραφία
Γεννήθηκε στο Καρινιάνο και διαδέχθηκε τον πατέρα του που απεβίωσε. Χρησιμοποιούσε και άλλους τίτλους, όπως αυτόν του αντιπροσώπου (vicar) του Ερρίκου Δ' Σαλίων βασιλιά της Γερμανίας που δόθηκε στον πατέρα του.

Ενίσχυσε την ανακαίνιση του αββαείου του Αγ. Μαυρικίου στην Αζών, στο οποίο στεφόταν οι παλαιοί βασιλείς της Βουργουνδίας και στο οποίο ήταν ηγούμενος ως το 1147. Επίσης ίδρυσε το αββαείο του Αγ. Σουλπικίου στο Μπουζεϋ και το αββαείο του Ωτεκόμπε στη λίμνη Μπουρζέ.

To 1128 επεξέτεινε την περιοχή Παλαιό Χαμπλαί προσαρτώντας την έκταση από το Άρβε ως το Ντράνσε ντ' Αμποντάνς, που ονομάσθηκε Νέο Χαμπλαί, με πρωτεύουσα το Σαιν-Μωρίς. Πολέμησε εναντίον του Γκυ που σκοτώθηκε στη μάχη του Μοντμελιάν. Ο Λουδοβίκος ΣΤ' Καπετιδών νυμφεύτηκε την αδελφή του Αδελαΐδα και απειλούσε να κατασχέσει τη Σαβοΐα. Ο Αμεδαίος Γ' σώθηκε με την παρέμβαση του Πέτρου του Ερημίτη και την υπόσχεση προς του Λουδοβίκο ΣΤ' ότι θα συμμετάσχει στην επόμενη Σταυροφορία.

## Συμμετοχή στη Β' Σταυροφορία
Το 1147 συνόδευσε τον ανιψιό του Λουδοβίκο Ζ' Καπετιδών στη Β' Σταυροφορία αφού δανείσθηκε χρήματα από το αββαείο του Σαιν-Μωρίς. Τον ακολούθησαν και πολλοί βαρώνοι της Σαβοΐας. Διέσχισε την Ιταλία πηγαίνοντας νότια και από το Βρινδήσιο πέρασε στο Δυρράχιο. Προχώρησε επί της Εγνατίας οδού ως την Κωνσταντινούπολη και πέρασε στην Ανατολία (Μ. Ασία). Οδηγούσε την εμπροσθοφυλακή του Λουδοβίκου Ζ', αλλά στη Λαοδίκεια χωρίσθηκαν· μετά ο στρατός του Λουδοβίκου Ζ' καταστράφηκε σχεδόν ολόκληρος. Όταν έφθασαν στην Αττάλεια αποφάσισαν να ταξιδέψουν με πλοίο ως την Αντιόχεια, αλλά στην Κύπρο ο Αμεδαίος Γ' ασθένησε και απεβίωσε. Ετάφη στο ναό του Αγ. Σταυρού στη Λευκωσία. Στη Σαβοΐα τον διαδέχθηκε ο υιός του Ουμβέρτος Γ' με επίτροπο τον Αμεδαίο επίσκοπο της Λωζάνης.

## Οικογένεια
Πρώτη του σύζυγος ήταν η Αδελαΐδα και είχαν μια κόρη:
* Αδελαΐδα, παντρεύτηκε τον Ουμβέρτο Γ΄ του Μπωζέ.

Το 1123 νυμφεύτηκε τη Μαώ/Ματθίλδη, κόρη του Γκιγκ Γ΄ κόμη του Αλμπόν. Είχε τέκνα:
* Ματθίλδη 1125-1158, παντρεύτηκε τον Αλφόνσο Α' Πορτογαλίας βασιλιά της Πορτογαλίας.
* Αγνή 1125-1172, παντρεύτηκε τον Γουλιέλμο Α' κόμη της Γενεύης. Η κόρη του Γουλιέλμου Α΄ -από τον προηγούμενό του γάμο- Μαργαρίτα, παντρεύτηκε τον Θωμά Α΄ κόμη της Σαβοΐας.
* Ουμβέρτος Γ' 1135-1188, κόμης της Σαβοΐας. Υιός του ήταν ο Θωμάς Α΄.

## Πρόγονοι



## Πηγές
*Previte-Orton, C.W. (1912). The Early History of the House of Savoy: 1000-1233. Cambridge University Press.

Κατηγορία:Οίκος της Σαβοΐας
Κατηγορία:Κόμισσες της Σαβοΐας
ΚΣΑ Στεάουα Βουκουρεστίου

Η **Στεάουα Βουκουρεστίου** (ρουμανικά: *Steaua București*, ) είναι ρουμανική αθλητική κοινωνία από το Βουκουρέστι της Ρουμανίας, η οποία ανήκει στο Υπουργείο Εθνικής Άμυνας της χώρας. Είναι ο πιο επιτυχημένος σύλλογος στη Ρουμανία από άποψη διεθνών αλλά και συνολικών τροπαίων. Ιδρύθηκε στις 7 Ιουνίου του 1947 ως ΑΣΑ Βουκουρεστίου (ASA Bucureşti), ενώ μετονομάστηκε αρκετές φορές για να πάρει την επωνυμία ΚΣΑ Στεάουα Βουκουρεστίου (CSA Steaua Bucureşti, ελληνικά: Αστέρας) το 1961.

Ο σύλλογος είναι ιστορικά γνωστός ως το αθλητικό σωματείο του ρουμανικού στρατού. Το μόνο τμήμα που έχει διαχωριστεί από την αθλητική κοινωνία είναι αυτό του ποδοσφαίρου το 1998, παίρνοντας την ονομασία ΦΚ Στεάουα Βουκουρεστίου (FC Steaua București) και του οποίου η μόνη σύνδεση με το στρατό παραμένει η ιστορική παράδοση και η έδρα του, το στάδιο Γκεντσέα (Stadionul Ghencea), το οποία ανήκει ακόμα στο Υπουργείο Εθνικής Άμυνας, αλλά έχει εκμισθωθεί για ένα διάστημα 49 χρόνων στην ποδοσφαιρική ομάδα.

Το 2017, επανιδρύθηκε το ποδοσφαιρικό τμήμα της κοινωνίας, το οποίο είχε σταματήσει την λειτουργία του με την αποκοπή του τότε τμήματος το 1998. Εκτός αυτού, τα τμήματα που ανήκουν στη Στεάουα Βουκουρεστίου είναι τα εξής: ράγκμπι, χόκεϊ επί πάγου, χειροσφάιριση, υδατοσφαίριση, καλαθοσφαίριση, πετοσφαίριση, στίβος, κολύμβηση, γυμναστική, πυγμαχία, κωπηλασία, κανόε καγιάκ, σκοποβολή, άρση βαρών, ξιφασκία, αντισφαίριση, ποδηλασία και τζούντο. Επίσης υπάρχει και το τμήμα βούσου, το οποίο διευθύνεται από τον ποδοσφαιρικό σύλλογο.

## Ονομασίες
Ακολουθούν οι ονομασίες του συλλόγου έως σήμερα.

* Asociația Sportivă a Armatei București (1947–1948)
* Clubul Sportiv Central al Armatei (1948–1950)
* Casa Centrală a Armatei (1950–1961)
* Clubul Sportiv al Armatei Steaua (1961–σήμερα)

## Εικόνες


 Steaua si Cupa Campionilor Europeni.jpg|Πρωταθλήτρια Ευρώπης το 1986
 Stamps of Romania, 2007-047.jpg|Γραμματόσημο του 2007


## Παραπομπές


## Εξωτερικοί σύνδεσμοι
* 


Στεαουα Βουκουρεστιου
Κατηγορία:Ιδρύσεις αθλητικών συλλόγων το 1947
Boney M.

Οι **Boney M.** είναι ένα vocal group από τη Γερμανία, που δημιουργήθηκε από τον Γερμανό παραγωγό Φρανκ Φάριαν. Αν και γερμανικό το γκρουπ, τα τέσσερα αρχικά του μέλη, η Λιζ Μίτσελ ήταν γεννημένη στην Τζαμάικα όπως και η Μάρσια Μπαρέτ, ενώ η Μέιζι Ουίλιαμς στο Μοντσερράτ και ο Μπόμπι Φάρελ από την Αρούμπα. Το γκρουπ δημιουργήθηκε το 1976 και πέτυχε μεγάλη δημοτικότητα στα τέλη του 1970, παίζοντας disco κομμάτια. Ωστόσο, από τη δεκαετία του 1980, υπήρξαν διάφορες αλλαγές στη σύνθεσή του.

## Εξωτερικοί σύνδεσμοι

* Official bookings site of Marcia Barrett's Boney M -Show.
* Liz Mitchell "BONEY M." in Moscow 28.01.2013

Κατηγορία:Γερμανικά μουσικά συγκροτήματα
Disco

Το **Disco** (ελληνική απόδοση: **Ντίσκο**) είναι μουσικό είδος χορευτικής μουσικής, που εμπεριέχει στοιχεία Funk, Soul μουσικής, Ποπ μουσική και Σάλσα. Το είδος, γνώρισε ευρεία αναγνώριση στα μέσα της δεκαετίας του 1970 και στις αρχές του 1980. Το αρχικό του κοινό, προερχόταν από την κοινότητα των ομοφυλόφιλων, των Ιταλοαμερικανών, των Λατίνων, στη Φιλαδέλφεια, προς το τέλος της δεκαετίας του 1960 και τις αρχές του 1970. Το Discο, επίσης, λειτούργησε ως αντίδραση για την κυριαρχία της Rock μουσικής και της στιγματισμένης χορευτικής μουσικής εκείνη την περίοδο. Οι γυναίκες κι αυτές ακολούθησαν την Disco, καθώς και άλλες περιθωριοποιημένες κοινότητες στη διάρκεια των χρόνων που ακολούθησαν.

## Παραπομπές


## Δείτε επίσης
* Νύχτα κατεδάφισης της ντίσκο

*
Κατηγορία:Μουσικά είδη
Γιάννης Αντωνόπουλος

Ο **Γιάννης Αντωνόπουλος** (John Antόno) είναι Έλληνας σκιτσογράφος και δημιουργός κόμικς. Γεννήθηκε το 1985 στο Μαρούσι. Είναι ο πρώτος γιος από τα τέσσερα τέκνα της φιλολόγου Ελένης Ι. Μάκαρη και του αγιογράφου Δημήτριου Σ. Αντωνόπουλου (1954-2001).

Σπούδασε σκίτσο στο εργαστήρι εφαρμοσμένων τεχνών Ορνεράκης. Επίσης, έχει αποφοιτήσει από το τμήμα Ιστορίας και Αρχαιολογίας του Πανεπιστημίου Αθηνών και έχει κάνει μεταπτυχιακές σπουδές στο τμήμα Πολιτικής Επιστήμης και Ιστορίας του Παντείου Πανεπιστημίου.

Δημιουργεί τακτικά πολιτικά σκίτσα για την *Εφημερίδα των Συντακτών* και τον τοπικό τύπο (*Επικοινωνία Βύρωνα-Καισαριανής-Ζωγράφου, Ηλιούπολη News* κ.ά.), ενώ επίσης αρθρογραφεί για τα κόμικς και φτιάχνει comicstrips στο "Καρέ Καρέ" του πολιτιστικού ενθέτου "Νησίδες" της *Εφημερίδας των Συντακτών*.

Στο παρελθόν, σκίτσα του δημοσιεύονταν στην εφημερίδα *Δρόμος της Αριστεράς* και συνεργαζόταν με τις εκδόσεις Νεανική Σκηνή, Δίπτυχο και Πορφύρα, τον ιστοτόπο Socomic.gr και την Κοιν.Σ.Επ. "Σκαντζόχοιρος" (ως εικονογράφος εκπαιδευτικών παιχνιδιών). Επιπλέον, έχει ασχοληθεί με live σχεδίαση πορτρέτων, court sketching σε αίθουσες δικαστηρίων και με τη βυζαντινή αγιογραφία. Έχει επιμεληθεί και συμμετάσχει στις εκθέσεις κόμικς "Io, Ennio Morricone" (2021), "Ennio the Cinephile" (2022) και "Ennio Goes Western" (2023) του Συλλόγου Φίλων Μουσικής Ennio Morricone Ελλάδος, αφιερωμένες στη ζωή και το έργο του Ιταλού μουσικοσυνθέτη. Από το 2016 εργάζεται ως δάσκαλος Σκίτσου-Comics για παιδιά και εφήβους.  

Είναι μέλος της Λέσχης Ελλήνων Γελοιογράφων και στα σκίτσα του υπογράφει ως John Antόno.

## Κόμικς
*2009 *Ελένη του Ευριπίδη* (κείμενο: Ευριπίδης, διασκευή: Βασίλης Αναστασιάδης)
*2012 *Το τεράστιο Εγώ του κύριου Μο*
*2015 *Τα Κωλοκύθια*
*2016 *Όχι άλλο σώσιμο*
*2020 *Μετεωρίτες. Ταξίδι στη γνώση* (κείμενο: Τάκης Θεοδοσίου) 
*2023 *Χας και Ταγκ: Το #Αvrio μας καλεί - Ταξίδι στην αρχαία ελληνική τεχνολογία* (κείμενο: Παναγιώτης Ε. Αράπης)

## Παραπομπές


## Εξωτερικοί σύνδεσμοι
*Προσωπικό ιστολόγιο

Κατηγορία:Έλληνες γελοιογράφοι
Κατηγορία:Έλληνες δημιουργοί κόμικς
Αμαργέτη

Η **Αμαργέτη** είναι κοινότητα της επαρχίας Πάφου στην Κύπρο.

## Τοποθεσία
Η Αμαργέτη είναι κτισμένη σε απόσταση 25 χιλιομέτρων ανατολικά της Πάφου. Βρίσκεται σε υψόμετρο 380 μέτρων από την επιφάνεια της θάλασσας. Στα βόρεια συνορεύει με την Λεμώνα, στα βορειοανατολικά με τη Φάλια, στα ανατολικά με την Πεντάλια και την Αγία Μαρίνα Κελοκεδάρων, στα νότια με την Σταυροκόννου, στα νοτιοδυτικά με την Νατά, στα δυτικά με την Ελεδιώ και στα βορειοδυτικά με την Πιταρκού.

## Ονομασία
Είναι πιθανόν η ονομασία της Αμαργέτης να συνδέεται με το γυναικείο, φράγκικο όνομα *Amargueti*. Μια διαδεδομένη άποψη αναφέρει ότι το όνομα της κοινότητας προέρχεται από μια πριγκίπισσα με το όνομα *Margot*, στην οποία άνηκε η Αμαργέτη.

## Ιστορία
Στην περιοχή της Αμαργέτης ανακαλύφθηκαν γλυπτά και αγάλματα με επιγραφές στις βάσεις τους της Ελληνιστικής και Ρωμαϊκής εποχής.

Την περίοδο της Φραγκοκρατίας και της Ενετοκρατίας η Αμαργέτη αποτελούσε φέουδο.

## Πληθυσμός
Σύμφωνα με τις απογραφές πληθυσμού που έγιναν στην Κύπρο, έως το 1958 στην Αμαργέτη ζούσαν Ελληνοκύπριοι και Τουρκοκύπριοι, με τους Ελληνοκύπριους να είναι περισσότεροι. Κατά τις διακοινοντικές διαταραχές του 1958, στις 2 Ιουλίου 1958, όλοι οι Τουρκοκύπριοι κάτοικοι της κοινότητας εγκατέλειψαν το χωριό και μετακινήθηκαν στην Αξύλου. Δεν επέστρεψαν ποτέ πίσω. Το 1975, αφότου μεσολάβησε η τουρκική εισβολή του 1974, μετακινήθηκαν στη βόρεια Κύπρο.

Στην Αμαργέτη παρέμειναν οι Ελληνοκύπριοι κάτοικοι της. Η τουρκοκυπριακή συνοικία της κοινότητας δεν υπάρχει πια.

Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
European Hot 100 Singles (Music & Media)

Το **European Hot 100 Singles** συντάχθηκε από τα περιοδικά Billboard και το Music & Media από το Μάρτιο του 1984 μέχρι το Δεκέμβριο του 2010. Το chart βασίστηκε στα εθνικά singles charts πωλήσεων σε 16 ευρωπαϊκές χώρες: Αυστρία, Βέλγιο (ξεχωριστά για τη Φλάνδρα και τη Βαλονία), τη Δανία, τη Φινλανδία, Γαλλία, Γερμανία, Ελλάδα, Ουγγαρία, Ιρλανδία, Ιταλία, Ολλανδία, Νορβηγία, Ισπανία, Σουηδία, Ελβετία και το Ηνωμένο Βασίλειο.

Με την έκδοση του chart της εβδομάδας που έληξε στις 13 Νοεμβρίου 2010 το Ευρωπαϊκό Hot 100 είχε συσσωρεύσει 400 νούμερο ένα επιτυχίες. Το τελικό chart δημοσιεύθηκε στις 11 Δεκεμβρίου, 2010, μετά την είδηση του Billboard γιά το κλείσιμο του γραφείου τους στο Λονδίνο. Το τελευταίο Νούμερο ένα τραγούδι στο chart ήταν "Only Girl In The World" από την Ριάννα.

Κατηγορία:Billboard Hot 100
Ajet

Η **Ajet** ήταν αεροπορική εταιρία που ιδρύθηκε στις 14 Μαρτίου 2006 ως αντικαταστάτρια της Helios Airways.

## Ιστορία
Η **Ajet** ήταν αεροπορική εταιρία που ιδρύθηκε στις 14 Μαρτίου 2006 ως αντικαταστάτρια της Helios Airways. Στις 30 Οκτωβρίου 2006, η εταιρία ανακοίνωσε πως θα διακόψει τις δραστηριότητες της κατά την περίοδο των ακόλουθων 90 ημερών. Εξαιτίας αυτής της είδησης, η Κυβέρνηση της Κυπριακής Δημοκρατίας ζήτησε άμεση πληρωμή των καθυστερούμενων φόρων. Επίσης, ιδιώτες απαίτησαν την άμεση αποπληρωμή σε μετρητά όλων των υπηρεσιών και αγαθών που παρείχαν στην εταιρία. Στις 31 Οκτωβρίου 2006, η εταιρία ανακοίνωσε πως θα παύσει αμέσως τις δραστηριότητες της. Στις 11 Νοεμβρίου 2006, η ιστοσελίδα της εταιρίας ανέφερε πως η Κυβέρνηση της Κυπριακής Δημοκρατίας «κρατούσε παράνομα τα αεροπλάνα της εταιρίας και πάγωσε τους λογαριασμούς της σε κυπριακές τράπεζες». Ως αποτέλεσμα, τη Δευτέρα 6 Νοεμβρίου 2006, η εταιρία ανακοίνωσε πως οι πτήσεις που προγραμμάτιζε θα εκτελεστούν από άλλες εταιρίες. Σύμφωνα με την ιδιοκτήτρια εταιρία, Libra Holidays, η απόφαση για κλείσιμο της Ajet οφείλεται στα ελάχιστα κέρδη και στην πίεση από τους πιστωτές.

## Παραπομπές

μικρογραφία|Ajet Boeing 737-800

Κατηγορία:Πρώην αεροπορικές εταιρείες
Κατηγορία:Κυπριακές αεροπορικές εταιρείες
Πρόεδρος της Εσθονίας

Ο **Πρόεδρος της Δημοκρατίας της Εσθονίας** () είναι ο αρχηγός του κράτους της Δημοκρατίας της Εσθονίας.

Η Εσθονία είναι μια κοινοβουλευτική δημοκρατία, στην οποία ο Πρόεδρος αποτελεί μια εθιμοτυπική φιγούρα, χωρίς να κατέχει εκτελεστική εξουσία. Ο Πρόεδρος είναι υποχρεωμένος να αναστέλλει την ιδιότητα μέλους του σε οποιοδήποτε πολιτικό κόμμα για όσο διάστημα κατέχει τον προεδρικό θώκο. Με την άνοδό του στην προεδρία, η εξουσία και τα καθήκοντά του σε όλες τις άλλες τις πρώην εκλεγμένες ή διορισμένες θέσεις του, τερματίζονται αυτόματα. Αυτά τα μέτρα θεωρητικά βοηθούν τον Πρόεδρο για να λειτουργήσει κατά τρόπο περισσότερο ανεξάρτητο και αμερόληπτο.

Ο Πρόεδρος εκλέγεται από το Κοινοβούλιο της Εσθονίας ή από ένα ειδικό εκλογικό σώμα για μια πενταετή θητεία. Το εκλογικό σώμα συγκαλείται σε περίπτωση που κανένας υποψήφιος δεν εξασφαλίσει την πλειοψηφία των δύο τρίτων των μελών του Κοινοβουλίου, έπειτα από τρεις κύκλους ψηφοφορίας. Το εκλογικό σώμα, το οποίο αποτελείται από όλα τα μέλη της βουλής και τους εκλεγμένους αντιπροσώπους όλων των εκπροσώπων της τοπικής αυτοδιοίκησης, εκλέγει τον Πρόεδρο, επιλέγοντας μεταξύ των δύο υποψηφίων με το μεγαλύτερο ποσοστό στις ψηφοφορίες του Κοινοβουλίου.

Ο Πρόεδρος εκλέγεται για μια θητεία πέντε ετών. Μπορεί να επανεκλεγεί για απεριόριστες θητείες, αλλά όχι για περισσότερες από δύο συνεχόμενες θητείες.

Το 2016 εξελέγη η πρώτη γυναίκα Πρόεδρος της Εσθονίας από τότε που η χώρα κήρυξε την ανεξαρτησία της το 1918, καθώς και η νεότερος κάτοχος της θέσης, με ηλικία 46 ετών, η Κέρστι Κάλιουλαϊντ.

Ο σημερινός Πρόεδρος της Δημοκρατίας της Εσθονίας είναι ο Άλαρ Κάρις, με θητεία που ξεκίνησε στις 11 Οκτωβρίου 2021. 
## Πρόεδροι της Εσθονίας

## Παραπομπές


## Εξωτερικοί σύνδεσμοι

*Πρόεδρος της Εσθονίας - επίσημη ιστοσελίδα


Κατηγορία:Πολιτική της Εσθονίας
Κάστρο του Τσέσκι Κρούμλοβ

μικρογραφία|270x270εσ|Το κάστρο Τσέσκυ Κρούμλοβ.
Το **Καστρο του Τσέσκυ Κρούμλοβ** (τσεχ. *Hrad Český Krumlov*) βρίσκεται στην πόλη Τσέσκυ Κρούμλοβ στην Τσεχία. Χρονολογείται από το 1240, όταν το πρώτο κάστρο χτίστηκε από την οικογένεια Βιτκόβιτσι, του κύριου κλάδου της ισχυρής οικογένειας Ρόζενμπεργκ. Βρίσκεται στον ιστορικό πυρήνα της πόλης και κατατάσσεται το δεύτερο σε μέγεθος κάστρο στην Τσεχία. 

## Ιστορία
Από τον 17ο αιώνα, οι Ρόζενμπεργκ είχαν πεθάνει και η ηγεμονία της Κρουμάου (Δουκάτο του Κρούμλοβ) δόθηκε στον Χανς Ούρλιχ φον Έγγενμπεργκ από τον αυτοκράτορα Φερδινάνδο Β΄ και ο Έγγενεμπεργκ ονομάστηκε *[[Δούκας]] της Κρουμάου*. Μετά το θάνατο του γιού του Χανς Ούλριχ, Γιόχαν Άντον Ι φον Έγγενμπεργκ, το κάστρο του χορηγείται για την περίοδο μεταξύ 1649 και 1664 από τη χήρα του, Άννα Μαρία. 

Μία από τους δύο της γιους, ο Γιόχαν Κρίστιαν φον Έγγενμπεργκ, ήταν υπεύθυνος για τις μπαρόκ ανακαινίσεις και επεκτάσεις στο κάστρο συμπεριλαμβανομένου του θεάτρου στο κάστρο που λέγεται σήμερα *Θέατρο Έγγενμπεργκ*. Όταν η αρσενική γενιά των Έγγενμπεργκ πέθανε το 1717, το κάστρο και το δουκάτο πέρασε υπό την κατοχή των Σβάτσενμπεργκ. Το 1947, η ιδιοκτησία Σβάτσενμπεργκ συμπεριλαμβανομένου του Τσέσκυ Κρούμλοβ, μεταφέρθηκε στις τσέχικες επαρχιακές ιδιοκτησίες και το 1950 έγινε τοποθεσία του Τσεχοσλοβακικού Κράτους. Ολόκληρη η περιοχή ανακηρύχθηκε εθνικό μνημείο το 1989 και το 1992 προστέθηκε στην UNESCO, στον Κατάλογο Παγκόσμιας Κληρονομιάς.

Το κάστρο στεγάζει το Τσέσκυ Κρουμλόβ Μπαρόκ Θέατρο το οποίο βρίσκεται στην 5η Κάστρική Αυλή. Είναι ένα από τα πιο πλήρως διατηρημένα μπαρόκ θέατρα με αυθεντικό κτίριο θεάτρου, αίθουσα συνεδριάσεων, ορχήστρα, στάδιο, στάδιο τεχνολογίας, μηχανήματα, coulisses (κουρτίνες σταδίου), λιμπρέτα, κοστούμια, κλπ.

## Παραπομπές


## Εξωτερικοί σύνδεσμοι
* 

Κατηγορία:Κάστρα στην Τσεχία
Σεμπάστιαν Σταν

Ο **Σεμπάστιαν Σταν** (**Sebastian Stan**, γέννηση: 13 Αυγούστου, 1982) είναι Αμερικανός ηθοποιός ρουμανικής καταγωγής,. Έγινε ευρύτερα γνωστός με τον ρόλο του Μπάκι Μπαρνς/ Στρατιώτη του Χειμώνα στο Κινηματογραφικό Σύμπαν της Marvel ξεκινώντας με το *[[Ο Πρώτος Εκδικητής: Captain America]]* (2011), και ανάμεσα σε άλλες συμμετοχές με τον ίδιο ρόλο είχε πρωταγωνιστικό ρόλο στην μίνι σειρά του Disney+ *[[The Falcon and the Winter Soldier]]* (2021) και στην ταινία *[[Thunderbolts*]]* (2025).

Στην τηλεόραση, ο Σταν υποδύθηκε τον ρόλο του Κάρτεν Μπάιζεν στο *[[Gossip Girl]]* (2007–2010) και του Τρελοκαπελά στο *[[Once Upon a Time (τηλεοπτική σειρά)|Once Upon a Time]]* (2012), ενώ πρωταγωνίστησε στην μίνι σειρά *Political Animals* (2012). Το 2022, έλαβε θετικές κριτικές για τον ρόλο του Τόμι Λι στην μίνι σειρά του Hulu *Pam & Tommy* κερδίζοντας υποψηφιότητες για Βραβείο Έμμυ Ζώνης Υψηλής Τηλεθέασης και για Χρυσή Σφαίρα. Στο Μπρόντγουεϊ, ο Σταν έχει εμφανιστεί στο θεατρικό έργο του Έρικ Μπόγκοσιαν *Talk Radio* (2007) και πρωταγωνίστησε στο έργο του Γουίλιαμ Ινγκ, *Picnic* (2013).

Στον κινηματογράφο, ο Σταν εμφανίστηκε στο *[[Η διάσωση (ταινία)|Η Διάσωση]]* (2015), και πρωταγωνίστησε στο *[[Εγώ, η Τόνια]]* (2017) και στο *Fresh* (2022). Για την ερμηνεία του στο *Ένας Διαφορετικός Άνθρωπος* (2024), κέρδισε την Αργυρή Άρκτο Α' Ανδρικού Ρόλου και Χρυσή Σφαίρα Καλύτερου Ηθοποιού. Για την ερμηνεία του ως νεαρός Ντόναλντ Τραμπ στο *The Apprentice* (2024), ο Σταν κέρδισε μία υποψηφίοτητα για Όσκαρ Α' Ανδρικού Ρόλου.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Πολιτογραφημένοι πολίτες των Ηνωμένων Πολιτειών
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Πίτερ φαν Μολ

Ο **Πίτερ φαν Μολ** (φλαμανδικά: **Pieter Van Mol**, Αμβέρσα, 1599 - Παρίσι, 8 Απριλίου 1650) ήταν Φλαμανδός ζωγράφος. Το ύφος του ήταν βαθιά επηρεασμένο από τους Πέτερ Πάουλ Ρούμπενς και Άμπραχαμ Γιάνσσενς.

## Βιογραφία
Ξεκίνησε τη σταδιοδρομία του ως μαθητής του Ζέχερ φαν ντεν Χρέβε στην Αμβέρσα από το 1611 ως το 1622, οπότε και έγινε "Δάσκαλος" στη Συντεχνία του Αγίου Λουκά της πόλης. Είναι, επίσης, πιθανόν να διετέλεσε μαθητής του Άρτους Βόλφφορτ. Δημιούργησε δικό του εργαστήριο στο Παρίσι το 1631, όπου και έλαβε μερικές παραγγελίες, όπως αυτή του 1635 για την υλοποίηση ορισμένων τοιχογραφιών στο παρεκκλήσιο "Sacré-Cœur" στην "Église des Carmes", καθώς και παραγγελίες από τη βασίλισσα.

Το 1640 νυμφεύτηκε την Ανν φαν ντερ Μπουρχτ (ή Άννα φαν ντερ Μπους, Anne Van der Burght ή Anna Van der Busch), με την οποία απέκτησαν οκτώ παιδιά, περιλαμβανομένου και του ζωγράφου και χαράκτη Ρόμπερτ Μολ. Στα 1640 καταγράφεται να ζει στο Παρίσι στον κύκλο των καλλιτεχνών Ζακ Φουκιέ, Φίλιπ Φλέχελς, Βίλλεμ Καλφ, Νικάσιους Μπέρνερτς και Πέτερ φαν Μπουκλ. Εργάστηκε, επίσης, στην Αυλή του Λουδοβίκου ΙΓ΄.  Σύμφωνα με τον Ζοζέφ Ντυβερζέ (Jozef Duverger) η πώληση χαρακτικών του στην Αμβέρσα προκάλεσε κάτι σαν σκάνδαλο και θεωρήθηκαν περισσότερο απρεπείς σε σχέση με αυτούς του Αγκοστίνο Καρράτσι.

Το 1648 αυτός και άλλοι ζωγράφοι δημιούργησαν τη γαλλική "Académie royale de peinture et de sculpture" υπό την προστασία του Καρδιναλίου Μαζαρέν. Η "Ακαδημία" αυτή αργότερα μετεξελίχθηκε στην "[Académie des beaux-arts" (Ακαδημία Καλών Τεχνών της Γαλλίας).

## Έργα

### Στον Καναδά
* *Η Αποκαθήλωση*, Μουσείο Καλών Τεχνών του Μόντρεαλ.

#### Στη Γαλλία
* *Η Αποκαθήλωση*, Ναός Notre-Dame, Καλαί.
* *Ο Ευαγγελισμός*, Ανάκτορο Καλών Τεχνών της Λιλ.
* *Η προσκύνηση των ποιμένων*, Μουσείο Καλών Τεχνών Μασσαλίας.
* *Νεαρός άνδρας που φορεί μίτρα*, αποδίδεται στον φαν Μολ, Μουσείο του Λούβρου, Παρίσι.
* *Κατάβαση του Ιησού από τον Σταυρό*, Μουσείο του Λούβρου, Παρίσι.
* *Η Αποκαθήλωση*, Μουσείο Καλών Τεχνών της Ρεν.
#### Στη Ρουμανία

* *Η αποβολή του επισκέπτη*, 1631, Εθνικό Μουσείο Brukenthal, Σίμπιου.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
*Pieter van Mol στο Artnet

## Βιβλιογραφία
*  *Le siècle de Rubens*, exhibition catalogue, Bruxelles, Musées royaux des beaux-arts de Belgique, 1965, p.&nbsp;138–139.
*  Jean Gaston, *Un Tableau de l'Abbaye de Saint-Germain-des-Prés (conservé aujourd'hui au Musée de Marseille) : L' « Adoration des Bergers » (1643) de Pierre Van MOL*, d'Anvers, Paris, Imprimerie L. de Soye, 1928, 8 p.

Κατηγορία:Φλαμανδοί ζωγράφοι
Παναγιώτης Μαυρίκης

Ο **Παναγιώτης (Πάνος) Μαυρίκης** (Αιτωλικό, 1890 - Αθήνα, 26 Σεπτεμβρίου 1981) υπήρξε Έλληνας οικονομολόγος και πολιτικός. Χρημάτισε μέλος σε υπηρεσιακές κυβερνήσεις.

## Βιογραφία
Γεννήθηκε στο Αιτωλικό του Μεσολογγίου. Σπούδασε νομικά στο Πανεπιστήμιο της Αθήνας.

Ξεκίνησε τη σταδιοδρομία του μετά τον διορισμό του στο Γενικό Λογιστήριο του Κράτους.

Το 1942 διορίστηκε γενικός διευθυντής της Τραπέζης της Ελλάδος.

Το 1945 ήταν υπουργός Εθνικής Οικονομίας στην κυβέρνηση Βούλγαρη και στην κυβέρνηση Δαμασκηνού (1945), υπηρεσιακός υφυπουργός Εφοδιασμού στην κυβέρνηση Θ. Σοφούλη (1946), υπουργός Εμπορίου στην κυβέρνηση Πιπινέλη (1963), 

Απεβίωσε σε ηλικία 91 ετών το 1981.
Ήταν παντρεμένος με την Ασπασία Μαντζαβίνου και απέκτησαν έναν γιο και μία κόρη. 

## Παραπομπές


Κατηγορία:Έλληνες οικονομολόγοι
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Εμπορίου
Κατηγορία:Έλληνες υφυπουργοί Εφοδιασμού
Μπομπ Κώστας

Ο **Μπομπ Κώστας** (αγγλικά: *Bob Costas*, πλήρες όνομα *Robert Quinlan Costas*, 22 Μαρτίου 1952) είναι Αμερικανός ελληνικής και ιρλανδικής καταγωγής αθλητικός δημοσιογράφος και εκφωνητής αγώνων για το αμερικανικό τηλεοπτικό κανάλι NBC Sports από τη δεκαετία του 1980 και θεωρείται ο κορυφαίος εκφωνητής αθλητικών γεγονότων στις ΗΠΑ.

## Ζωή
Γεννήθηκε στη Νέα Υόρκη το 1952, ενώ ο πατέρας του ήταν ο Ιωάννης Κώστας μετανάστης από τη Χίο, και η μητέρα του η Τζέιν Μακίλαν από την Ιρλανδία. Ξεκίνησε την ενασχόληση με την αθλητική δημοσιογραφία το 1974, και έχει περιγράψει πλήθος αγώνων μπέιζμπολ, μπάσκετ, χόκεϋ επί πάγου, πυγμαχίας, και αμερικανικού ποδοσφαίρου. Υπήρξε ο κύριος εκφωνητής του NBC για 9 ολυμπιακές διοργανώσεις ξεκινώντας από αυτή του 1992 στη Βαρκελώνη, ενώ έως τα μέσα του 2016 για το έργο του έχει τιμηθεί με 26 βραβεία Έμμυ και 8 βραβεία του αμερικανικού συνδέσμου αθλητικών εκφωνητών. 

## Παραπομπές


## Εξωτερικοί σύνδεσμοι
* 
* Συνέντευξη στο Αμερικανικό Αρχείο Τηλεόρασης

Κατηγορία:Αμερικανοί δημοσιογράφοι
Κατηγορία:Αμερικανοί ελληνικής καταγωγής
Άντονι Μακί

Ο **Άντονι Ντουέιν Μακί** (, 23 Σεπτεμβρίου 1978) είναι Αμερικανός ηθοποιός του κινηματογράφου, της τηλεόρασης και του θεάτρου, συμμετέχοντας σε παραστάσεις του Μπρόντγουεϊ αλλά *Off-Broadway*, όπως το *[[Η θρυλική Μα Ρέινι|Ma Rainey's Black Bottom]]*, το *Drowning Crow*, το *McReele*, το *A Soldier's Play* και το Talk , για το οποίο κέρδισε κι ένα βραβείο Obie.

Το ντεμπούτο του στον κινηματογράφο έγινε στην ταινία *[[8 Mile (ταινία)|8 Mile]]*, στην οποία έκανε ντεμπούτο και ο Eminem. Αργότερα, υπήρξε υποψήφιος για βραβείο Καλύτερου Ηθοποιού, από τα Ανεξάρτητα Βραβεία Spirit, για τον ρόλο του στην ταινία *[[Brother to Brother]]* (2004). Το 2009, υπήρξε ξανά υποψήφιος στα *Ανεξάρτητα Βραβεία Spirit*, αυτή τη φορά για Β' Καλύτερου Ηθοποιού, για την ταινία *[[The Hurt Locker]]*. Από το 2014, συμμετέχει στο Κινηματογραφικό Σύμπαν της Marvel, ως Σαμ Γουίλσον, συμμετέχοντας στις ταινίες *[[Captain America 2: Ο Στρατιώτης του Χειμώνα]]* (2014), *[[Εκδικητές: Η Εποχή του Ultron]]* (2015), *[[Ant-Man (ταινία)|Ant-Man]]* (2015), *[[Captain America: Εμφύλιος Πόλεμος]]* (2016), *[[Εκδικητές: Ο Πόλεμος της Αιωνιότητας]]* (2018), *[[Εκδικητές: Η Τελευταία Πράξη]]* (2019), *[[Captain America: Θαυμαστός Καινούριος Κόσμος]]* (2025) και την σειρά *[[The Falcon and the Winter Soldier]]* (2021).

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης